**Warrant officer** er en befalskategori som finnes i flere engelskspråklige land. I Storbritannia og Samveldet er det den høyeste klasse av underoffiserer, mens i USA er det en gruppe spesialistbefal som hører til offiserskorpset.

Storbritannia
-------------

### Royal Navy

Opprinnelsen til *warrant officers* er fra Royal Navy. På seilskipenes tid fantes det tre typer av befal: sjøoffiserer som var utnevnt av Admiralitetet, *warrant officers* som var utnevnt av Navy Board og *petty officers* eller underbefal som var utnevnt av skipssjefen. Blant *warrant officers* fantes styrmannen, proviantforvalteren, skipskirurgen og skipskapellanen samt høybåtsmannen, skipstømmermannen og overkanoneren. De fire høyeste nivåene *warrant officers* ble offiserer i 1843. Etter hvert tilhørte flere yrkesgreiner *warrant officer*-korpset. I 1949 ble *warrant officers* i Royal Navy *branch officers* og i 1956 *special duties officers*. Den høyeste grad som kunne oppnås var kommandørkaptein. I 1998 ble de slått sammen med sjøoffiserskorpset. 1980 ble graden *Warrant Officer* introdusert for den høyeste sjøunderoffisersgrad som tidligere var kjent som *Fleet chief petty officer*.

### British Army

I British Army ble *warrant officers* introdusert omtrent i 1880, da de underoffiserer på de høyeste nivåene begynte å bli utnevnt av krigsministeren. I dag er det to grader av *warrant officers*; *class 1* som er sersjantmajorer (OR-9) og *class 2* som er kommandersersjanter (OR-8). De har tilhørighet til sersjantmessen.

### Distinksjoner

* Warrant Officer Class 1 i British Army*Warrant Officer Class 1* i British Army
* Warrant Officer Class 2: Regimental Quartermaster Sergeant i British Army*Warrant Officer Class 2: Regimental Quartermaster Sergeant* i British Army
* Warrant Officer Class 2 i British Army*Warrant Officer Class 2* i British Army
* Warrant Officer i Royal Navy*Warrant Officer* i Royal Navy
* Warrant Officer i Royal Air Force*Warrant Officer* i Royal Air Force
* Master Aircrew i Royal Air Force*Master Aircrew* i Royal Air Force

USA
---

I USA har *warrant officers* rang under offiserer med graden O-1 eller høyere, men over underoffiserer. Deres lønn er omtrent det samme som offiserer fra løytnant til kommandørkaptein/oberstløytnant. Alle i lønnstrinn W-2 og høyere er utnevnt av presidenten. *Warrant officers* tilhører offisersmessen.

### United States Navy

United States Navy arvet systemet med *warrant officers* fra Royal Navy. I dag er alle *warrant officers* i U.S. Navy gradert som *chief warrant officers*. De er tekniske spesialister rekruttert fra de høyere underoffisersgrader.

| Warrant Officers i US Navy |
| --- |
| Lønnstrinn | W-5 | W-4 | W-3 | W-2 | W-1 |
|  |  |  |  |  |  |
|  | *Chief Warrant Officer 5* | *Chief Warrant Officer 4* | *Chief Warrant Officer 3* | *Chief Warrant Officer 2* | *Warrant Officer 1* |
|  | CWO5 | CWO4 | CWO3 | CWO2 | WO1 |
| NATO-kode | WO-5 | WO-4 | WO-3 | WO-2 | WO-1 |
|

Tjenestefelttegn for Warrant officers i United States Navy.

### United States Army

I United States Army ble *warrant officers* introdusert i 1916 da *Army field clerks* og *Quartermaster Corps field clerks* ble *warrant officers*. I dag er U.S. Armys *warrant officers* teknisk eksperter og leder i kamp. De tilhører 17 våpenarter og 67 yrkesgreiner.

| Warrant Officers i US Army |
| --- |
| Lønnstrinn | W-5 | W-4 | W-3 | W-2 | W-1 |
|  |  |  |  |  |  |
|  | *Chief Warrant Officer 5* | *Chief Warrant Officer 4* | *Chief Warrant Officer 3* | *Chief Warrant Officer 2* | *Warrant Officer 1* |
|  | CW5 | CW4 | CW3 | CW2 | WO1 |
| NATO-kode
  | WO-5
  | WO-4
  | WO-3
  | WO-2 | WO-1 |
|

### United States Air Force

United States Air Force avskaffet *warrant officers* i 1959.

Referanser
----------

1. ↑  Cambridge Dictionary Online
2. ↑  *A brief history of Warrant rank* 2015-12-31.
3. ↑  Royal Navy Special Duties Commanders Association 2015-12-31.
4. ↑  Proud moment for four Warrant Officers at Culdrose Arkivert 24. februar 2016 hos Wayback Machine. 2015-12-31.
5. ↑  Warrant Officers & the British Armed Forces 2015-12-31.
6. ↑  United States Department of Defense: Officer Rank Insignias 2015-12-31.
7. ↑  US Army Military Ranks, Lowest to Highest 2015-12-31.
8. ↑  History of Warrant Officers in the US Navy 2015-12-31.
9. ↑  What Is a Navy Warrant Officer? 2015-12-31.
10. ↑  History of the Army Warrant Officer Corps Arkivert 24. februar 2016 hos Wayback Machine. 2015-12-31.
11. ↑  Army Warrant Officers 2015-12-31.
12. ↑  *Warrant Officer Programs* 2015-12-31.